Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 933/12/8807	Michalovce, 8.8.2014
EEČ : 2-66-304-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.4.2013, spisová značka 1 Pv 933/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin ohrozovanie mravnej výchovy mládeže podľa § 211 ods. 1 písm. b) Tr. zákona na tom skutkovom základe, že ako zákonná zástupkyňa mal. XXXXX, nar. XXXXX, ku ktorému má povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať dieťa závažným spôsobom zanedbávala, najmä tým, že nezabezpečila, aby školu riadne navštevoval a umožnila mu viesť záhaľčivý život, v dôsledku čoho ako žiak Základnej školy s vyučovacím jazykom maďarským XXXXX vo Veľkých Kapušanoch v období od 03. 09. 2011 do 30. 06. 2012 vymeškal celkove 104 neospravedlnených vyučovacích hodín.

Uznesením prokurátora Okresnej prokuratúry XXXXX zo dňa 12.4.2013, spisová značka 1 Pv 933/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX sp. zn. 1Pv 933/12-10 z 12. 04. 2013 bolo podľa § 216 ods. 1 písm. a, c) Tr. poriadku podmienečne zastavené trestné stíhanie vedené pre prečin ohrozovanie mravnej výchovy mládeže podľa § 211 ods. 1 písm. b) Tr. zákona proti obv. XXXXX, na tom skutkovom základe, že ako zákonná zástupkyňa mal. XXXXX, nar. XXXXX, ku ktorému má povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať dieťa závažným spôsobom zanedbávala, najmä tým, že nezabezpečila, aby školu riadne navštevoval a umožnila mu viesť záhaľčivý život, v dôsledku čoho ako žiak Základnej školy s vyučovacím jazykom maďarským XXXXX vo Veľkých Kapušanoch v období od 03. 09. 2011 do 30. 06. 2012 vymeškal celkove 104 neospravedlnených vyučovacích hodín.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Predmetné uznesenie sa stalo právoplatným dňa 18. 06. 2013.

Skúšobná doba pre podmienečné zastavenie trestného stíhania uplynula dňom 18. 06. 2014.

Po uplynutí skúšobnej doby bol vyžiadaný odpis registra trestov a správy o povesti obvinenej.

Bolo zistené, že obvinená XXXXX v priebehu skúšobnej doby viedla riadny život, nedopustila sa žiadneho trestného činu, a teda vyhovela podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila.

Podľa § 217 ods. 4 Tr. poriadku právoplatnosťou uznesenia o tom, že sa obvinená osvedčila, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor